অর্পিতা ঘোষ,কলকাতা : দুর্গাপূজার ঠিক 5 দিন আগে কলকাতায় হেলিকপ্টার ইলা ছবির প্রচারে এলেন বলিউডের স্বনামধন্য অভিনেত্রী কাজল। আগামী ১২ অক্টোবর সমগ্র দেশ জুড়ে মুক্তি পেতে চলেছে মিতেশ সাহা ও আনন্দ গান্ধীর কাহিনী অবলম্বনে প্রদীপ সরকার নির্দেশিত,অজয় দেবগন এবং জয়ন্তীলাল গাদা(পেন) প্রযোজিত হিন্দি ছবি হেলিকপ্টার ইলা। ছবিটিতে কেন্দ্রীয় চরিত্রে অভিনয় করেছেন অভিনেত্রী কাজল। এছাড়াও এই ছবিতে অভিনয় করেছেন অভিনেতা ঋদ্ধি সেন,অভিনেত্রী নেহা ধূপিয়া,অভিনেতা টোটা রায় চৌধুরী প্রমুখ অভিনেতা,অভিনেত্রীরা। ‘সিঙ্গল মাদার’ ও তার সন্তানের ঘটনা নিয়েই এই ছায়াছবির কাহিনী আবর্তিত হয়েছে এমনটাই ৯ অক্টোবর কলকাতার গ্র্যান্ড হোটেলে হেলিকপ্টার ইলার প্রমোশন ক্যাম্পাসে কাজল একটি প্রেস কনফারেন্সের মাধ্যমে জানান। পরিচালক প্রদীপ সরকারের সঙ্গে এটা তার প্রথম ছবি,পূজা আগে কলকাতায় এসে দারুন অনুভূতি হচ্ছে সেই সাথে এই ছবিতে বাঙালি অভিনেতা, অভিনেত্রীদের সঙ্গে কাজ করে নতুন অভিজ্ঞাতা হয়েছে বাংলা ভাষা না বলতে পারলেও বাংলা ভাষা বোঝা অনেকটা সাবলীল হয়েছে এই মুভির শুটিং এর মধ্যে দিয়ে এমনটা কাজলের বক্তব্য মাধ্যমে ফুটে ওঠে।প্রেস কনফারেন্সে উপস্থিত ছিলেন এই ছবির পরিচালক প্রদীপ সরকার,অভিনেতা ঋদ্ধি সেন ও টোটা রায়চৌধুরী।হেলিকপ্টার ইলার সমগ্র শুটিং মুম্বাইতে হয়েছে এমনটা ছবি পরিচালক প্রদীপ সরকার জানান। কুচ কুচ হতা হ্যায় অঞ্জলি নাকি ইলা কাজলের কোন চরিত্রটি দর্শকের কাছে ফেভারিট হয়ে উঠবে সেটির উত্তর পাওয়া যাবে আগামী 12 ই অক্টোবর।